volgende gedig, in sy eie handskrif, wat hy waarskynlik op die wa tydens die reis, of langs die kampvuur, neergeskryf het:
Net soos wat die vorige gedig in sy transportboekie aanduidend is van Zirk se oorsigkennis van die inhoud van die Bybel, getuig die ander gedig van Zirk se buitengewone kennis van die Bybelse Boodskap. Dis amper soos 'n Belydenisskrif (kort opsomming van die hoofwaarhede van die Bybel). Die inhoud van die gedig getuig van diepe insig en begrip. Dit word hier weergegee met enkele opmerkings en verklarings:
Zirk het geweet dat die Bybel die weg aandui na redding deur Christus, en baie belangrik: dat die feit dat ons wel die Bybel het om te lees, blote genade is. Zirk was egter ook baie bewus daarvan dat dit nie hier eindig nie: Ons kan nie op ons louere rus nie; ons moet soek na die (weg tot) die ewige lewe, die weg wat Jesus vir ons kom aanwys het. Uiteindelik gaan dit dus daaroor dat Jesus, God se geliefde seun, vir ons die weg tot saligheid aanwys: Hoekom? Sodat ons die ewige lewe kan betree ten einde aan God, die Vader, ewige lofprysing te betoon waar Hy op Sy troon sit!